[{"text_idx": "#000000", "text": "Gaubeka eta Gordon, Bizkaia Torneoaren txapeldunak"}, {"text_idx": "#000001", "text": "Esteban Gaubeka eta Iker Gordonek erakustaldia eman zuten Bizkaia Torneoko finalean, eta txapela jantzi zuten aurlariak 3-0 (10-8, 10-4 eta 10-8) mendean hartu ondoren."}, {"text_idx": "#000002", "text": "Erabateko nagusitasuna erakutsi zuten kantxa gainean, defentsan gogor arituz eta aurrean tantoak amaitzen asmatuz, eta ondorioz Pablo Fusto eta Asier del Riok ez zuten aukerarik izan."}, {"text_idx": "#000003", "text": "Atzelari sopeloztarra defentsan bikain aritu zen eta jokaldien nagusitasuna bereganatzen jakin izan zuen, hartara Bizkaia Torneoko pilotari onenaren saria jaso zuelarik. Armintzako oilarrak berriz, Gordonek sorturiko abaguneak probextu zituen eta bere erremate ederrekin tantoak irabazten asmatu zuen."}, {"text_idx": "#000005", "text": "Bigarren jokoan maisuki aritu zen bikote gorria, Gaubekak egindako erremate sortari esker erraz nagusitu zelarik. Armintzarrak zabalean hutsunea aurkitu zuen eta bi paretekin sekulako mina egin zuen. Hirugarren jokoan berriz, urdinak suspertu egin ziren eta Fustoren gidaritzapean aurretik jarri ziren markagailuan. Argentinarrak ardura bere gain hartu zuen eta hil ala bizi jokatuta hasierako tantoetan ezustean harrapatu zituen aurkariak. Hala ere, Gaubeka eta Gordonek eusten jakin zuten eta jokoaren amaierara arte irabazteko aukera zabalik mantendu zuten, orduan urdinen hutsegiteak baliatuta markagailua irauli, jokoa irabazi eta partidua itxi zutelarik."}, {"text_idx": "#000006", "text": "Sakez faltak: Del Riok 2"}, {"text_idx": "#000009", "text": "Finala jokatu aurretik, hirugarren eta laugarren postuak argitzeko norgehiagoka jokatu zen, non Roman Maldonado eta Ibai Perezek 3-0 (10-6, 10-9 eta 10-1) irabazi zieten Dan Necol eta Agustin Maldonadori."}, {"text_idx": "#000013", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]